Virallinen lehti nro C 085 , 17/03/1997 s. 0127



A4-0035/97 Ehdotus yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun asetuksen (ETY) N:o 2377/90 14 artiklassa säädetyn määräajan pidentämisestä (KOM(96)0584 - C4-0683/96 - 96/0279(CNS) Ehdotus hyväksyttiin seuraavin tarkistuksin: (Tarkistus 8) 1 ARTIKLAN 8 KOHTA 14 artiklan toinen ja kolmas kohta (asetus (ETY) N:o 2377/90) >Alkuperäinen teksti> Sellaisten aineiden, joiden käyttö eläinlääkkeissä on ollut luvallista ennen tämän asetuksen voimaantuloa ja joiden osalta jäämien enimmäismäärien vahvistamista koskevat hakemusasiakirjat on jätetty komissiolle tai virastolle ennen 1 päivää tammikuuta 1996, edellisessä kohdassa ilmoitettu määräpäivä on 1 päivä tammikuuta 1999. Virasto julkaisee luettelon kyseisistä aineista kolmen kuukauden kuluessa tämän asetuksen antamisesta. Jäsenvaltiot eivät saa sallia 1 päivästä tammikuuta 1997, että ihmisten käyttöön tarkoitetut elintarvikkeet ovat peräisin eläimistä, joille on tehty kliinisiä tutkimuksia, jollei käytetty aine sisälly liitteeseen III a. >EP:n äänestyksessä hyväksytty teksti> Sellaisten aineiden, joiden käyttö eläinlääkkeissä on ollut luvallista ennen tämän asetuksen voimaantuloa ja joiden osalta jäämien enimmäismäärien vahvistamista koskevat hakemusasiakirjat on jätetty komissiolle tai virastolle ennen 1 päivää tammikuuta 1996, edellisessä kohdassa ilmoitettu määräpäivä on 1 päivä tammikuuta 1999, jos mahdollisesti kaikkein vaarallisimmat aineet, kuten pyratsolin johdannaiset, nitroimidatsolit, arsaniilihappo ja fenyylibutatsoni, arvioidaan ennen 31 päivää joulukuuta 1997. Jollei näitä vaarallisimpia aineita arvioida ennen 31 päivää joulukuuta 1997 tai jollei tätä arviointia ole saatettu päätökseen, nämä aineet kielletään yhteisössä 1 päivästä tammikuuta 1998 alkaen. Virasto julkaisee molemmat luettelot kyseisistä aineista kolmen kuukauden kuluessa tämän asetuksen antamisesta. Lainsäädäntöpäätöslauselma, johon sisältyy Euroopan parlamentin lausunto ehdotuksesta yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun asetuksen (ETY) N:o 2377/90 14 artiklassa säädetyn määräajan pidentämisestä (KOM(96)0584 - C4- 0683/96 - 96/0279(CNS) (Kuulemismenettely) Euroopan parlamentti, joka - ottaa huomioon komission ja neuvoston 11. helmikuuta 1997 esittämän pyynnön käsitellä kiireellisenä ainoastaan nk. «vanhojen aineiden» tarkistamiselle asetetun määräajan, 1. tammikuuta 1997, pidentämistä (KOM(96)0584 (asetuksen (ETY) N:o 2377/90 14 artikla) - 96/0279(CNS) ((EYVL C 381, 17.12.1996, s. 9))- neuvoston kuultua sitä EY:n perustamissopimuksen 43 artiklan mukaisesti (C4- 0683/96), - ottaa huomioon työjärjestyksensä 58 artiklan, - ottaa huomioon ympäristö-, terveys- ja kuluttajansuojavaliokunnan mietinnön (A4-0035/97), 1. Hyväksyy ehdotuksen määräajan pidentämisestä 1 päivästä tammikuuta 1997 1 päivään tammikuuta 1999 jäämien enimmäismäärien vahvistamiselle nk. «vanhojen aineiden» osalta parlamentin tarkistaman 14 artiklan mukaisesti; 2. Pyytää tulla kuulluksi uudelleen, jos neuvosto aikoo poiketa parlamentin hyväksymästä sanamuodosta; 3. Pyytää komissiota esittämään ehdotuksensa muut osat uudelleen; 4. Pyytää neuvostoa kuulemaan parlamenttia uudesta ehdotuksesta; 5. Kehottaa puhemiestään välittämään tämän lausunnon neuvostolle ja komissiolle.